Ana Urkiza

Ana Urkiza Ibaibarriaga (Ondarroa, Bizkaia, 1969ko urtarrilaren 10a) euskal idazlea eta itzultzailea da.

Biografia 

Informazio Zientzietan lizentziaduna eta enpresa-komunikazioan aditua da. Komunikazio aholkularia eta Deustuko Unibertsitateko irakaslea da ogibidez. Gainera, itzultzaile eta artikulugile ere bada, Deia egunkarian eta Karmel aldizkarian, besteak beste.

Ipuingintza landu du batez ere, eta hainbat sari irabazi ditu, Agustin Zubikarai eta Tene Mujika sariak, besteak beste.

Argitaratu dituen liburuen artean aipatzekoak dira: Desira izoztuak (2000) eta Bekatuak (2005) ipuin-bildumak; Gela ilunetik (2000) eta Bazterreko ahotsa (2002) poesia-liburuak; haur eta gazte literaturan, Betaurrekoak ditut eta zer? (2001), Hondartzako kioskoa (2001), Ondarruko piratak (2003), Amak plastakoa eman dit (2004), Nire herriak ostadarraren koloreak ditu (2006) eta Nire hiriko poemak (2006).

2006an zortzi euskal idazle emakumezkori egindako elkarrizketak argitaratu zituen liburu batean: Zortzi unibertso. Zortzi idazle.

2020ko irailaren 19tik Eusko Ikaskuntzaren presidentea da.

Lanak

Ipuina 
 Betaurrekoak ditut eta zer (2001, Elkar)
 Ondarruako piratak (2003, Ibaizabal)
 Amak plastakoa eman dit (2004, Aizkorri)
 Nire herriak ostadarraren koloreak ditu (2006, Elkar)
 Tita Tirita (2008, Ibaizabal)
 Bidegorriko festa (2010, Erein)
 Azazkalak jaten ditut (2011, Elkar)
 Sekretuaren zaporea (2012, Mezulari)
 Paperezko ahozapietan idatzitako ipuinak (2020, Elkar). Begoña Durrutyren ilustrazioak.

Narrazioa 
 Desira izoztuak (2000, Elkar)
 Bekatuak (2005, Elkar)
 Atzorako geratzen dena: aforismoak (2011, Alberdania)
 Mamuak (2014, Elkar)

Poesia 
 Gela ilunetik (2001, Hiria)
 Bazterreko ahotsa (2002, Elkar)
 Nire hiriko poemak (2006, Pamiela)

Saiakera 
 Zortzi unibertso, zortzi idazle (2008, Alberdania)
 Garen hori (2021, Elkar)

Erreferentziak

Bibliografia 
 Zubeldia, Iñaki: Ana Urkiza: abentura, irudimena, sentimendua... uztartzen dakien autorea. - Egan, 2008-1/2, 299-314.

Kanpo estekak 
  Escritoras.com >> http://escritoras.com/escritoras/Ana-Urkiza (Bere lan zerrenda osatzeko)
 Ana Urkiza literaturaren zubitegian
 Ana Urkiza Alberdanian
 Ana Urkiza: "Gizonezkoak ez du nire liburua egiteko premiarik ikusten" Elkarrizketa Argia astekarian (2007-03-25)
 Ana Urkizari elkarrizketa: "Gaur egungo Euskal Herriari dagokio elkarlanean aritzeko pausoa ematea Berria (2020-09-20)

Bizkaiko idazleak
Ondarroarrak
Amarapedia
Emakume idazleak
Emakume poetak
Euskarazko poetak